Benzinstationer landet over lider under benzintyve. Endnu en bilist kørte fra regningen i Aars.

Søndag middag mistede Q8 tanken på Vester Boulevard i Aars for 450 kroner benzin. En tilsyneladende stjålet Mazda tankede og kørte væk uden at betale. Bilen er stjålet i Farsø, og er dukket op igen, oplyser Nordjyllands Politi i Løgstør. Politiet har en mistanke om, hvem der kan være gerningsmanden.